title: Cozquillas
text: As cozcas,  coscas, u cozquillas en aragonés occidental, y sosegas, soseguetas u zociguetas en aragonés oriental (en benasqués soseguetes), son una sensación que se siente en bellas partes d'o cuerpo quan se tocan con suavidat, lo que puede fer redir involuntariament a l'individuo a qui le son fetas. Tamién se'n puede producir quan se preta la parte d'o cuerpo y mesmo quan a persona piensa que se le va a tocar, por condicionamiento. Quan se'n siente muitas, pueden resultar desagradables.
  
  Nombres 
  
  En a Chacetania se documenta os nombres cozcas y coscas pa nombrar-las. A palabra cozquillas se documenta en diferents localidatz de l'Alto Aragón central y occidental, y a suya variant cosquillas ye la cheneral en tot lo territorio, dende Chacetania dica Sobrarbe, anque puede pareixer conseqüencia lochica de l'ampla substitución de l'aragonés por o castellano, ya que si paramos cuenta, «cosquillas» ye como se les diz en ixe idioma.
  
  En a val de Chistau, en Sobrarbe, se documenta a palabra zociguetas. En a val d'a Cinca en Sobrarbe se guarda memoria d'a palabra zorciguetas, que fa l'alcordanza muito de l'anterior, anque ista podría estar influida por a palabra «zorz». En a Fueva tamién se les deciba pizquetas, lo menos dica os anyos 1930. Tanto zorciguetas como pizquetas son palabras desusadas en l'actualidat en a comarca de Sobrarbe.
  
  Se veiga tamién 
  
  Pizca.
  Pizco.
  
  Referencias
  
  Vinclos externos 
  
  Comunicación no verbal
  Chuegos